એજને અનુરૃપ કરો ઝ્વેલરીની પસંદગી
- રંગબેરંગી રત્નો મઢેલા આભૂષણ પર પ્રથમ પસંદગી ઉતારો. કલરફુલ બ્રેસલેટ સાથે સિલ્વર ફિંગર રિંગ તમને યુવાન બતાવવા સાથે તમારું ગંભીરતા પણ પ્રદર્શિત કરશે.
માનુનીને જેમ વય મુજબ પોશાક પહેરવો જોઈએ તેવી જ રીતે જ્વેલરી ખરીદતી વખતે પણ ઉંમરને ધ્યાનમાં રાખવી જોઈએ. જ્વેલરી ડિઝાઈનરો કહે છે કે ૨૦ વર્ષની યુવતીએ ટ્રેન્ડી આભૂષણો ખરીદવા જોઈએ. તેમને રંગબેરંગી અને સ્ટાઈલીશ ઘરેણાં શોભશે. તેઓ માત્ર એક સ્ટેટમેન્ટ પીસ પહેરશે તોય બહુ થઈ રહેશે. ચાહે તે આકર્ષક વીંટી હોય કે સરસ મઝાની બુટ્ટી. હા, બન્ને અલંકાર પહેરવાની જરૃર નથી. ઇયર રિંગ સાથે મેળ ખાતું સુંદર પેન્ડન્ટ પહેરી શકાય ખરું. માત્ર હીરાની ઇયર રિંગ પહેરશો તો તમારી વય પાંચ-સાત વર્ષ મોટી દેખાશે.
ઔપચારિક પ્રસંગે મોતીની લાંબી માળા સ્માર્ટ લુક આપે છે. પરંતુ જો લાંબી ઇયર રિંગ પહેરવાની ઇચ્છા હોય તો તેની લંબાઈ દોઢ ઇંચથી વધુ ન રાખવી.
તમે ત્રીસ વર્ષના થાઓ ત્યાં સુધી તમારી કારકિર્દી અને કુટુંબ લગભગ ઠરીઠામ થઈ ગયા હોય છે. આવામાં તમને યુવાન દેખાવા સાથે ગાંભીર્ય પણ રજૂ કરવાનું રહે છે.
આ વયમાં કાયમ ફેશનમાં રહે એવી કલાસિક જ્વેલરી ખરીદો. રંગબેરંગી રત્નો મઢેલા આભૂષણ પર પ્રથમ પસંદગી ઉતારો. કલરફુલ બ્રેસલેટ સાથે સિલ્વર ફિંગર રિંગ તમને યુવાન બતાવવા સાથે તમારું ગાંભીર્ય પણ પ્રદર્શિત કરશે.
બે સ્ટેટમેન્ટ પીસ એક સાથે ન પહેરો. ઇયર રિંગ કે ફિંગર રિંગમાંથી કોઈ એક પહેરો. કાંડા પર હીરા મઢેલું સોનાનું બ્રેસલેટ પણ આકર્ષક લાગશે. તેવી જ રીતે ગળામાં એનિમલ ડિઝાઈનનું પેન્ડન્ટ આ વયમાં શોભશે.
ચાળીસી સુધી પહોંચ્યા પછી તમે વધુ પરિપકવ દેખાઓ છો. તેથી આ વયમાં મોતીા આભૂષણોે આકર્ષક લાગશે. મોતીની માળા કે રત્નજડિત ઇયર રિંગ આકર્ષક દેખાશે.
આયુષ્યની અડધી સદીએ પહોંચતા સુધીમાં તમારું વ્યક્તિત્વ જાજરમાન લાગવું જોઈએ. આવા વ્યક્તિત્વ માટે કાન-કાંડા પર પ્રથમ ધ્યાન આપો. ચાળીસીની જેમ મોતી પહેરવાનું જારી રાખો. સાથે લીલમ અને માણેક જેવા રત્નો જડેલાં અલંકારો પણ ખૂબ ખિલશે. આંગળીમાં મોટા હીરા અને રત્નો જડેલી વીંટી તમારા વ્યક્તિત્વને જાજરમાન બનાવે છે. ગળામાં હીરા, મોતી કે માણેકની માળા શોભી ઉઠશે. હા, બે રંગના આભૂષણ એક સાથે પહેરવાની ભૂલ ન કરો. સાથે સિંગલલાઈન હીરા જડેલી બંગડી તમારી વયને અનુરૃપ લાગશે. જ્વેલરી દરેક યુવતીના લૂકને નિખારવામાં મહત્વનો ભાગ ભજવે છે. તેથી જ ફેશનની દુનિયામાં અવનવી જ્વેલરીની બોલબાલ રહે છે ખાસ કરીને ડ્રેસ સાથે મેચ થતી જ્વેલરી કે પછી દરેક પ્રકારના ડ્રેસ સાથે સરળતાથી મેચ થઇ જાય એવી જ્વેલરીની ખરીદી કરવામાં આવે છે.